Oficialusis leidinys L 201 , 17/07/1998 p. 0001 - 0003



Tarybos reglamentas (EB) Nr. 1520/98 1998 m. liepos 13 d. iš dalies keičiantis Reglamentą (EB) Nr. 88/98, nustatantį tam tikras technines Baltijos jūros, Belts ir Sound vandenyse esančių žuvų išteklių išsaugojimo priemones EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi pagal 1992 m. gruodžio 20 d. Tarybos reglamento (EEB) Nr. 3760/92, nustatančio Bendrijos žuvininkystės ir akvakultūros sistemą [3], 2 ir 4 straipsnius, Taryba, atsižvelgdama į turimas mokslo žinias, turi nustatyti išsaugojimo priemones, būtinas, kad gyvieji jūros ištekliai būtų protingai ir atsakingai naudojami; kadangi todėl Taryba gali nustatyti technines priemones dėl žūklės priemonių ir jų naudojimo būdų; kadangi Reglamentas (EB) Nr. 88/98 [4] nustato tam tikras technines Baltijos jūros, Belts ir Sound vandenyse esančių žuvų išteklių išsaugojimo priemones; kadangi Tarptautinė žvejybos Baltijos jūroje komisija, toliau — Žvejybos Baltijos jūroje komisija, įkurta Konvencija dėl gyvųjų išteklių Baltijos jūroje ir Belts vandenyse žvejybos ir išsaugojimo, toliau — Gdansko konvencija, nustato žvejybos veiklos Baltijos jūroje taisykles; kadangi 1997 m. rugsėjo 17 d. laišku Žvejybos Baltijos jūroje komisija pranešė Susitariančiosioms Šalims apie tam tikras rekomendacijas, priimtas 23-ajame Komisijos posėdyje be kita ko, dėl tam tikrų techninių priemonių pakeitimo; kadangi Gdansko konvencija numato, kad Bendrija turi įgyvendinti minėtas rekomendacijas Baltijos jūros, Belts ir Sound vandenyse atsižvelgiant į Konvencijos XI straipsnyje nustatytą prieštaravimo tvarką; kadangi tokiems prieštaravimams nėra pagrindo; kadangi Taryba gali nustatyti technines priemones dėl žūklės priemonių ir jų naudojimo būdų, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 88/98 iš dalies keičiamas taip: 1. 2 straipsnio 1 dalyje nuostatos dėl upinių plekšnių ( Platichthys flesus ) ir plekšnių ( Pleuronectes platessa ) pakeičiamos taip: "Rūšys | Vandenys | Draudimo laikotarpiai | Upinės plekšnės (Platichthys flesus) | 26, 28 ir 29 sektoriai į pietus nuo 59o30' šiaurės platumos | nuo vasario 15 d. iki gegužės 15 d. | Upinės plekšnės | 32 sektorius | nuo vasario 1 d. iki birželio 30 d. | Upinių plekšnių patelės | 22 sektorius, išskyrus II priede apibūdintą geografinę teritoriją | nuo vasario 1 d. iki balandžio 30 d. | Plekšnės (Pleuronectes platessa) | 26, 27, 28 ir 29 sektoriai į pietus nuo 59o30' šiaurės platumos | nuo vasario 15 d. iki gegužės 15 d. | Plekšnių patelės | 22 sektorius, išskyrus II priede apibūdintą geografinę teritoriją, ir 24 bei 25 sektoriai | nuo vasario 1 d. iki balandžio 30 d." | 2. 9 straipsnio 1 dalis pakeičiama taip: "1. Žvejojant lašišas (Salmo salar) arba jūrinius upėtakius (Salmo trutta), draudžiama: - naudoti dreifuojančius arba inkarinius tinklus nuo birželio 1 d. iki rugsėjo 15 d. 22–31 sektorių vandenyse; - naudoti dreifuojančius arba inkarinius tinklus nuo birželio 15 d. iki rugsėjo 30 d. 32 sektoriaus vandenyse; - naudoti dreifuojančius arba inkarinius lynus nuo balandžio 1 d. iki lapkričio 15 d. 22–31 sektorių vandenyse, - naudoti dreifuojančius arba inkarinius lynus nuo liepos 1 d. iki rugsėjo 15 d. 32 sektoriaus vandenyse. Pasibaigus sezonui draudžiama zona, skaičiuojant nuo pagrindinių linijų, yra keturios jūrmylės. Zonoje, esančioje į rytus nuo 22o30′ rytų platumos (Bengtskär švyturys) Suomijos teritoriniuose vandenyse ir žūklės zonoje, žvejoti naudojant dreifuojančius ir inkarinius tinklus draudžiama nuo liepos 1 d. iki rugsėjo 15 d." 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 1998 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. liepos 13 d. Tarybos vardu Pirmininkas W. Schüssel [1] OL C 4, 1998 1 8, p. 6. [2] OL C 210, 1998 7 6. [3] OL L 389, 1992 12 31, p. 1. Reglamentas su pakeitimais, padarytais 1994 m. Stojimo aktu. [4] OL L 9, 1998 1 15, p. 1. --------------------------------------------------